open-index/open-wikipedia-markdown huggingface dataset:
Airliner World

***Airliner World*** er et engelsk flytidsskrift som utgis av *Key Publishing LTD* i England og distribueres av *Seymour Distribution LTD* i London. 

*Airliner World* kom på markedet i 1999.

*Airliner World* publiserer stoff som omfatter fly, flyfabrikker og flyselskaper. Tidsskriftet publiserer verdensomspennende nyheter om luftfart, såvel som artikler om regionale og internasjonale lufthavner og annet relatert stoff som oppgaver over flyfabrikkens produksjon og selskapenes bestillinger.

Et årlig supplement *Global Airline Guide* inneholder oppgaver over alle verdens flyselskaper med deres flåte, analyse og trafikk samt nyetableringer. Dette supplementet  kommer i to deler og følger tidsskriftets utgave for august og september.  

## Referanser


## Eksterne lenker
* Tidsskriftets hjemmeside
Tim – en fortelling om kjærlighet

***Tim – en fortelling om kjærlighet*** (originaltittel: *Tim*) er en australsk romantisk dramafilm fra 1979 regissert av Michael Pate. Hovedrollene spilles av Piper Laurie og Mel Gibson. Filmen er basert på Colleen McCulloughs roman med samme tittel fra 1974.

## Handling
Filmen handler om den mentalt tilbakestående 24-årige Tim, som tilfeldig blir kjent med Mary, som er en ensom, middelaldrende forretningskvinne som har flyttet til Sydney fra USA. Ut fra et gryende vennskap mellom dem, utvikler det seg til dyptfølt kjærlighet, – og de gifter seg.

## Om filmen
Filmen ble tildelt tre priser av Australian Film Institute. Mel Gibson for beste mannlige hovedrolle, Alwyn Kurts for beste mannlige birolle og Pat Evison for beste kvinnelige birolle.

Filmen innbrakte drøyt 800 000 australske dollar i Australia. Produksjonskostnadene var på ca 600 000 dollar.

Filmen ble innspilt sensommeren 1978 i Sydney, Australia.

## Rollebesetning
* Mel Gibson – Tim
* Piper Laurie – Mary Horton
* Alwyn Kurts – Ron Melville
* Pat Evison – Em Melville
* Peter Gwynne – Tom Ainsley
* Deborah Kennedy – Dawnie Melville
* David Foster   	- Mick Harrington
* Margo Lee  	- Mrs. Harrington
* James Condon  	- Mr. Harrington
* Kevin Leslie  	- Curly Campbell
* Catherine Bray  	- Mrs. Martinson
* Doris Goddard  	- Barmaid Maudie

## Nyinnspilling
En amerikansk nyinnspilling ble produsert for TV i 1996 under tittelen *Mary & Tim*.

## Referanser


## Eksterne lenker
*
Walter Habersatter

**Walter Habersatter** er navnet til flere personer:

*Walter Habersatter (1930), østerriksk skihopper som ble nummer 2 i den tysk-østerrikske hoppuka 1958/59
*Walter Habersatter (1952), østerriksk skihopper, tidligere gift med alpinist Brigitte Totschnig
Dornbusch bybanestasjon

**Dornbusch** er en stasjon på Frankfurts undergrunnsbane. Den ble åpnet i 1968 da strekning A ble tatt i bruk mellom Hauptwache og Nordweststadt.

Stasjonen ligger langs midten av Eschersheimer landstraße, rett nord for rampen fra tunnelstrekningen. Under krysset med Marbachweg ligger et underjordisk adkomstbyggverk, dette er forbundet med stasjonen via en 150 m lang fotgjengertunnel.

## Eksterne lenker
*
Kjære John

:*For den amerikanske komiserie med Judd Hirsch, se [[Dear John (TV-serie)]]
«*'Kjære John*'» er en norsk versjon av [[slager]]en «[[Dear John Letter]]» av Billy Banton, Lewis Tally og Fuzzy Owen fra 1950-tallet, oversatt til norsk av [[Arne Bendiksen]]. I 1954 brakte [[Alice Babs]] den til Norden, og den ble meget populær. I Norge er den innspilt med [[Rita Engebretsen]] på *Knallgode låter* og av [[Gro Anita Johansen]] på *Frem fra Glemselen kap.21''.
Karlsplatz undergrunnsstasjon

**Karlsplatz undergrunnsstasjon** finnes i to byer:

*Karlsplatz undergrunnsstasjon (Wien)
*Karlsplatz undergrunnsstasjon (München)
Hügelstraße bybanestasjon

**Hügelstraße** er en stasjon på Frankfurts undergrunnsbane. Den ble åpnet i 1968 da strekning A ble tatt i bruk mellom Hauptwache og Nordweststadt.

Stasjonen ligger langs midten av Eschersheimer Landstraße, ved krysset med Hügelstraße. Plattformen i nordlig retning ligger sør for krysset, plattformen retning syd ligger nord for krysset.

## Eksterne lenker
*
Frem fra Glemselen kap. 21

***Frem fra Glemselen kap. 21*** er det enogtyvende albumet i plateserien Frem fra Glemselen. Dette er det første albumet uten de faste vokalistene Rita Engebretsen og Helge Borglund. I stedet valgte plateselskapet og Talent å satse på fire ujente artister: Anette Løvtangen, Gro Anita Johansen, Rune Jonsrud og Espen Hagen Olsen, sistnevnte kjent fra TV-serien «Lyden av Lørdag». Visene var en blanding av gammelt stoff fra de 20 tidligere produksjonene, og noen helt nye viser. Platen ble ikke så veldig godt mottatt av «Frem fra glemselen»-tilhengerne som savnet de faste vokalistene, og platen ble møtt med litt kritikk for å ha «dansebandstil». Plateselskapet Talent takker Engebretsen og Borglund i bookleten for 34 år med synging av skillingsviser, og for 1,8 millioner solgte plater. 

## Sporliste
#«Kjære John» (Billy Barton/Arne Bendiksen), sunget av Gro Anita Johansen
#«En fattig millionær» (Per Gunnar Jensen), sunget av Rune Johnsrud
#«Det er det samme hvor jeg drar» (Ukjent), sunget av Espen Hagen Olsen
#«Han er min sang om min glede» (D. Frazier/P. Carlson), sunget av Anette Løvtangen
#«Farvel, Jimmy farvel» (J. Vaughn/H. Thoresen), sunget av Gro Anita Johansen
#«En liten cowboy» (R. Glenn/Kruse), sunget av Rune Johnsrud
#«Mor hvor du er kjærlig» (Ukjent), sunget av Rune Johnsrud
#«Den gamle smeden» (Thore Skogman), sunget av Espen Hagen Olsen
#«Gale-Truls» (Ukjent), sunget av Gro Anita Johansen
#«Brevet» (Ukjent), sunget av Rune Johnsrud
#«Dagdrivervise» (Vidar Sandbeck), sunget av Espen Hagen Olsen
#«Hälsa hem til mamma» (Finnegan), sunget av Rune Johnsrud og Anette Løvtangen
#«Fant-Sonja» (Ukjent), sunget av Rune Johnsrud
#«Det gamle ærverdige kors» (Alebhy/Bennard/Hansson), sunget av Anette Løvtangen

## Andre medvirkende
*Idé og opplegg: Per Johan Skjærstad
*Produksjon: Arve Sigvaldsen, Jan Erik Olsen, Per Johan Skjærstad
*Lyd: Jan Erik Olsen
*Innspilt i Olsen Lydstudio, Kongsvinger 2006-2008
*Akk.gitar, orgel, piano, trommer, bass: Jan Erik Olsen
*Steelguitar: Henning Antonsen
*Trekkspill: Odd Arne Sørensen
*El.gitar: Ingar Reinfjord
*Steelgitar: Gro Anita Johansen

## Utgivelser
* 2008 CD Crema/ Talent A/S CRD 4002

## Eksterne lenker
*
En fattig millionær

«**En fattig millionær**» er en slager skrevet av Per Gunnar Jensen på 1950 tallet, og den er innspilt på plate av både Håkon Banken, Kjell Grunnteig, Kjell Vidars og på platen *[[Frem fra Glemselen kap.21]]*. Per Gunnar Jensen har skrevet over 600 sanger og slagere som «Zansibar» og «Våren til Tarina». Han ga også artisten Ragnar Asbjørnsen navnet «Ray Adams», og sørget for internasjonal lansering av slageren «Violetta». Per Gunnar Jensen kjenner nok mange fra duoen Bjørg og Per Gunnar med sine slagere på 1950-tallet.
Han er min sang og min glede

«**Han er min sang og min glede**», er den nordiske oversettelsen av Dallas Fraziers slager «There Goes My Everything» fra 1966, blant annet sunget av Elvis Presley. I Skandinavia skrev Pelle Karlsson den om i svensk språkdrakt, mens Rune Larsen står ansvarlig for den norske oversettelsen. Sangen er kjent i dag som en kristen sang, og er innspilt på en rekke plater, blant annet av Rune Larsen, De Syngende Husmødre på platen *[[La oss leve for hverandre (De Syngende Husmødre-album)|La oss leve for hverandre]]*, og på *[[Frem fra Glemselen kap.21]]*.
Lindenbaum bybanestasjon

**Lindenbaum** er en stasjon på Frankfurts undergrunnsbane.

Lindetreet som har gitt holdeplassen navn ble plantet på slutten av det 17. århundre og fikk status som naturminne i 1937.

## Eksterne lenker
*
Walter Habersatter (1930)

**Walter Habersatter** senior (født 14. mars 1930 i Radstadt, død 30. mai 2018 samme sted) var en østerriksk tidligere skihopper.

Han deltok i den tysk-østerrikske hoppuka fra 1955 til 1964, og ble nummer 2 sammenlagt i 1958/59. Han ble også nummer 6 i 1961/62 og nummer 9 i 1957/58. Han vant ett enkeltrenn, i Bischofshofen 6. januar 1959.

I OL i Cortina d'Ampezzo i 1956 ble han nummer 15. I VM ble han nummer 31 i Lahtis i 1958 og nummer 44 i storbakken i Zakopane i 1962.

Walter Habersatter vant Kongsberg Cup i 1956 og den sveitsiske hoppuka i 1957. I 1959 ble han kåret til verdens beste skihopper det året, etter at han vant den russiske og den svenske hoppuka og tok andreplassen i den tysk-østerrikske hoppuka. Han ble østerriksk mester i 1955.

Walter Habersatters sønn med samme navn har også vært skihopper og deltatt i den tysk-østerrikske hoppuka. Walter Habersatter junior har vært gift med alpinisten Brigitte Totschnig, som tok sølvmedalje i utfor i OL i Innsbruck i 1976.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 18–19 m.fl.
* Sports Reference: Walter Habersatter 
* Salzburgwiki: Walter Habersatter (besøkt 5. august 2010)
* Skisprungschanzen-Archiv: Kongsberg-Cup

## Eksterne lenker
*
En liten cowboy

«**En liten cowboy**» er opprinnelig en amerikansk slager, med norsk tekst av Philip Kruse. Den ble sunget på plate på 1960-tallet av Kjell Steinars og deres vokalist Lars Johansen, som senere ble kjent som tatervisesangeren Lasse Johansen. Denne slageren er også tatt med på platen *[[Frem fra Glemselen kap.21]]*.
Walter Habersatter (1952)

**Walter Habersatter** junior (født 1952) er en østerriksk tidligere skihopper. Han er sønn av den mer kjente Walter Habersatter senior.

Han deltok i den tysk-østerrikske hoppuka fra 1969 til 1977, med 37.-plass i 1976/77 som beste sammenlagtplassering. Hans beste enkeltresultat var 22.-plass i Oberstdorf 30. desember 1975.

Walter Habersatter junior har vært gift med alpinisten Brigitte Totschnig, som tok sølvmedalje i utfor i OL i Innsbruck i 1976.

## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Dagdrivervise

«**Dagdrivervise**» er en vise skrevet av Vidar Sandbeck (1918–2005). Han skrev utallige slagere med humor og underfundige betraktninger, og vil for alltid bli husket for «Pengegaloppen» og «Menuett i Mai». «Dagdrivervisa» er innspilt på *[[Frem fra Glemselen kap.21]]*.
Hälsa hem till mamma

«**Hälsa hem till mamma**» er skrevet av John Laurence Finneran (1939–1973). Han var født i New York, og tok artistnavnet Larry Finnegan og havnet i Sverige. Det ble flere hit som «Dear One» og «Flickan på vägen». Størst i Norge ble «Hälsa hem till mamma». Foruten hans egen versjon, finnes den også på *[[Frem fra Glemselen kap.21]]*.
Det gamle ærverdige kors

«**Det gamle ærverdige kors**», eller «The Old Rugged Cross», ble skrevet av George Bennard (1873–1958) fra Ohio i 1912/1913. Sangen er også kjent i Norge under titlene «I det fjerne jeg skuer» og «Det eldgamle kors». Den norske oversettelsen er ved signaturen C. Hansson. 

Som metodistevangelist skrev Bennard det første verset til gospelsangen «The Old Rugged Cross» i Albion, Michigan, høsten 1912. Charles A. Gabriel, en velkjent gospelsangkomponist, hjalp ham med harmoniene. Den fullstendige versjonen ble første gang fremført 7. juni 1913 av et kor på fem, akkompagnert av en gitar.

## Utgivelser
Sangen ble publisert i 1915, og den ble popularisert under Billy Sundays evangeliseringskampanje av to medlemmer av hans kampanjestab: Homer Rodeheaver (som kjøpte rettighetene til sangen for $ 500) og Virginia Allen, som kanskje var den første til å spille den inn på plate i 1921.

«The Old Rugged Cross» har en sentimental populær sangform med et vers/refreng-mønster i 3/4-takt, og teksten taler om opphavsmannens kristne opplevelse fremfor tilbedelse av Gud.

Bennard trakk seg tilbake til Reed City, Michigan, og i byen finnes et museum tilegnet hans liv og prestegjerning.

«The Old Rugged Cross» har blitt fremført av noen av 1900-tallets viktigste plateartister, innbefattet:
* Chet Atkins
* Johnny Cash og June Carter
* Patsy Cline
* Tennessee Ernie Ford
* Vince Gill
* Al Green
* George Jones
* Merle Haggard
* Mahalia Jackson
* Rahsaan Roland Kirk
* Loretta Lynn
* Kevin Max
* Ronnie Millsap, i begynnelsen av 2009 gjorde han en coverversjon på sitt gospelalbum *Then Sings My soul*
* Anne Murray
* Willie Nelson
* The Oak Ridge Boys
* Brad Paisley
* Elvis Presley
* Ray Price
* Jim Reeves
* Roy Rogers og Dale Evans med sangkvartett og orkester. Innspilt i Hollywood 3. mars 1950. Utgitt av RCA Victor Records med katalognummer 21-0344 (i USA) og av EMI på His Master's Voice-etiketten med katalognumrene ID&nbsp;875 og JD&nbsp;393.
* George Beverly Shea
* The Statler Brothers
* Ricky Van Shelton

Den britiske TV-dramatikeren Dennis Potter har anvendt denne gospelsangen på en fremtredende måter i flere av sine produksjoner, mest notabelt i TV-serien *[[Penger fra oven]]* (1978).

Sangen spiller også en større rolle i *Gridlock* (2007), en episode av den langlivete sci-fi dramaserien *[[Dr. Who]]*.

## Norske versjoner
Det finnes to oversettelser/gjendiktninger av denne sangen på norsk. Carl Hanson har skrevet den som nok er best kjent og som brukes mest: «I det fjerne jeg skuer», eller «Det gamle ærverdige kors». Den andre versjonen, som må sies å være mer i pakt med den opprinnelige, heter «På en høy langt her fra». Den er laget av T.B. Barratt

Det finnes også en nynorsk versjon,«Eldgamal kross» av Jan Olav Eeg (2003).

### Innspillinger
* Asbjørn Støylen, sang. Mons Leidvin Takle, klaver. Utgitt på EP-platen Harmoni HEP&nbsp;281.

Sangen er blant annet innspilt på platene 
* *[[Perler Fra Bedehusets Skattkammer]]* med Lage Wedin
* *[[Sanger vi minnes 1]]* med Wenche Martinsen & Kjell Fjalsett 
* *[[Frem fra Glemselen kap.21]]*

## Referanser


## Eksterne lenker
*  Salmen som fikk sitt eget museum
Francis B. Loomis

**Francis Butler Loomis** (født 27. juli 1861, død 4. august 1948 i San Francisco, California) var en amerikansk avisredaktør, journalist, bibliotekar og politiker.

Loomis begynte sin karriere som en avismann i hjembyen Marietta, Ohio, som redaktør av *Marietta Leader*, mens han studerte ved Marietta College. Han tok sin avgangseksamen i 1883. Året etter ble han reporter for *[[New-York Tribune]]*. Fra 1885 til 1887 var han statsbiliotekar i Ohio.

Under administrasjonen til president Benjamin Harrison ble Loomis konsul i Saint-Étienne og deretter i Grenoble, Frankrike, frem til 1893. Fra 1893 til 1896 fortsatte han som journalist som redaktør av *Cincinnati Daily Tribune*. President William McKinley utnevnte ham til ambassadør i Venezuela i 1897 og i Portugal i 1901.

I 1901 ble han utnevnt til USAs assisterende utenriksminister. Ved John Hays død, var han  fungerende utenriksminister fra 1. juli til 18. juli 1905. Der ble han blant annet involvert i reorganiseringen av USAs Røde Kors.

Hans oppgaver inkluderte sluttforhandlingene som førte til at USA ble tildelt Panamakanalsonen, arbeide som en spesialambassadør i Frankrike for å motta kroppen til den avdøde revolusjons-generalen John Paul Jones og en reise til Japan under et besøk av USAs flåte der i 1908.

Like før første verdenskrig vendte Loomis tilbake til det private næringsliv som rådgiver i utenlandshandel for Standard Oil Company.

## Referanser
Den gamle smeden

«**Den gamle smeden**» er en slager skrevet av svenske Thore Skogman (1931–2007). Han skrev en mengde slagere både for seg selv, men også andre artister. Han er mest kjent for «Tio tusen röda rosor», «Fröken Fräken» og «Storfiskarvalsen». Sangen om «Den gamle smeden» sang Jens Book-Jenssen inn på 1950-tallet, og den finnes også på platen *[[Frem fra Glemselen kap.21]]*.
Pearlette Louisy

**Calliopa ''Pearlette'' Louisy** (født 1946) var generalguvernør i Saint Lucia fra 19. september 1997 til 31. desember 2017.

## Liv og virke
Louisy studerte engelsk og fransk ved University of the West Indies på Barbados og tok bachelorgrad i 1969. Hun studerte deretter i Canada og avla i 1975 mastergrad i lingvistikk ved Université Laval. I 1994 tok hun doktorgrad i pedagogikk ved University of Bristol i Storbritannia.

Louisy arbeidet i skolen som lærer og rektor og som dekan og rektor ved Sir Arthur Lewis Community College.

Den 17. september 1997 ble hun innsatt som generalguvernør og representerte dermed dronningen av Saint Lucia og utøvde funksjonene som statsoverhode i landet. 

I 1997 mottok hun storkors av Saint Lucia-ordenen. Louisy ble i 1999 utnevnt til storkorsdame av Sankt Mikaels og Sankt Georgs orden. Hun ble dermed adlet og har rett til å føre tiltaleformen *dame* foran sitt navn. Hun ble i 1999 utnevnt til æresdoktor ved University of Bristol.

## Referanser
Clement Arrindell

**Clement Athelston Arrindell** (født 19. april 1931 i Basseterre, død 27. mars 2011) var den første generalguvernør i Saint Kitts og Nevis. Arrindell ble innsatt i embetet da landet fikk sin selvstendighet fra Storbritannia i 1983. Perioden som generalguvernør varte fra 1983 til 1995. Han var fra 1981 til 1993 guvernør i den britiske kolonien. 

Arrindell var jurist og arbeidet som advokat og fra 1964 som magistrat. I 1978 ble han dommer ved høyesterett for De assosierte vestindiske stater. 

Arrindell var storkorsridder av Sankt Mikaels og Sankt Georgs orden og Den kongelige Victoriaordenen. Han var dermed adelig og hadde rett til å føre tiltaleformen *[[sir]]* foran sitt navn.

## Referanser
Nikolaj Sjamov

**Nikolaj Sjamov** (russisk: Николай Шамов; født 22. august 1936 i Moskva) er en russisk tidligere skihopper som konkurrerte for Sovjetunionen.

Han deltok i den tysk-østerrikske hoppuka fra 1955 til 1964, og ble nummer 2 sammenlagt i 1957/58. Han ble også nummer 3 i 1955/56, nummer 4 i 1958/59 og 1961/62, og nummer 9 i 1960/61. Han vant ett enkeltrenn, i Innsbruck 30. desember 1956.

Han deltok i OL i 1956, 1960 og 1964, med 10.-plass i Squaw Valley i 1960 som beste plassering. Han var med i VM i 1958 og 1962, der hans beste plassering var 9.-plass i Lahtis i 1958 og i normalbakken i Zakopane i 1962.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider

## Eksterne lenker
*
Patrioten (andre betydninger)

**Patrioten** har flere betydninger:

## Avis
* Patrioten (illegal avis), en illegal avis i Stavanger under andre verdenskrig.
## Film
*Patrioten (1928) (*The Patriot*), en amerikansk film fra 1928.
*Patrioten (1986) (*The Patriot*), en amerikansk actionfilm fra 1986.
*The Patriot (1998), en amerikansk actionfilm med Steven Seagal fra 1998.
*Patrioten (*The Patriot*), en amerikansk krigsfilm med Mel Gibson fra 2000.
Belgia under EM i friidrett 2010

__TOC__
Belgia ved EM i friidrett 2010, avholdt i Barcelona i Spania mellom 27. juli og 1. august 2010, var representert med 31 utøvere (15 menn/16 kvinner). 

## Medaljeoversikt

## Deltagere
### Herrer
#### Løpsøvelser på bane og vei

#### Mangekamp

### Damer
#### Løpsøvelser på bane og vei

#### Tekniske øvelser

#### Mangekamp

## Eksterne lenker
* Deltagerliste (herrer)
* Deltagerliste (damer)
Bonifatius I

**Bonifatius I** var pave fra 28. desember 418 til 4. september 422.

## Liv og virke
### Bakgrunn
Ifølge *[[Liber Pontificalis]]* var Bonifatius romer og sønn til en presbyter ved navn Jocundus. Man antar tradisjonelt at pave Damasus I presteviet ham, og at han virket som sendebud til Konstantinopel før han ble pave.

### Pave
Etter pave Zosimus' død havnet kirken i sin femte skisma, idet det ble valgt to paver. Bonifatius ble opprinnelig valgt som motpave mot erkediakonen Eulalius. Den siste var den 27. desember 418 valgt av en gruppe som hovedsakelig bestod av diakoner. Bonifatius ble konsekrert i nærvær av ni biskoper og omkring 70 prester den 28. desember 418 i kirken San Marcello, og Eualius konsekrert i Lateranbasilikaen av biskopen av Ostia.

Bonifatius' utnevnelse ble dårlig mottatt av Romas prefekt Symmachus, som utviste ham fra byen og sendte bud på keiser Honorius for at han skulle løse tvisten. Honorius lot først sammenkalle til synode i Roma, men da den ikke klarte å bilegge striden, ble det sammenkalt til konsil. Innen konsilet kom i gang, inntraff påsken, og de begge pretendenter ble nektet å forrette messe i Lateranbasilikaen, et forbud som Eualius overtrådte da han inntok denne kirken på lørdagen.

På grunn av dette kunne Honorius lettere erklære Bonifatius anerkjent som pave, den 3. april 418. På Bonifatius' begjæring lot Honorius bestemme at om skisma oppstod ved pavevalg, skulle ingen av de forskjellige krav godkjenne, men nytt valg skulle utlyses.

Under sitt pontifikat ble han involvert i strid med patriarken Atticus i Det bysantinske rike vedrørende jurisdiksjonen over Illyria, en strid som ved Honorius' innflytelse ble avgjort til Romas fordel. Overfor den afrikanske kirke var relasjonen spent vedrørende den rett paven hadde, fastslått ved Sardicasynodens beslutning i 343, om å motta appellasjoner fra avsatte biskoper fra Afrika, men fra Afrika lovet man å tross alt følge beslutningene. To tilhengere av pelagianismen kritiserte Augustin overfor paven, som tok tak i saken. Augustin har dedisert sin *Contra duas Epistolas Pelagianorum Libri quatuor* til Bonifatius.

Bonifatius fornyet pave Soters forbud mot kvinner i å bistå presten ved gudstjenesten, og han forbød prestevielse av slaver. 

Bonifatius er begravd på Maximus' gravplass ved Via Salaria, nær sankta Felicitas grav. Han hadde før sin død latt oppføre et oratorium over henne.

## Referanser
Cuthbert Sebastian

**Cuthbert Montraville Sebastian** (født 22. oktober 1921 i Miami, USA, død 25. mars 2017 i Basseterre, Saint Kitts og Nevis) var fra 1. januar 1996 til 1. januar 2013 generalguvernør i Saint Kitts og Nevis.

## Liv og virke
Under andre verdenskrig tjenestegjorde Sebastian som akterskytter i Royal Canadian Air Force.
 
Sebastian hadde naturvitenskapelig mastergrad fra Mount Allison University og ble i 1958 utdannet lege ved Dalhousie University i Halifax i Canada. Fra 1962 til 1966 studerte Sebastian obstetrikk og gynekologi ved Dundee Royal Infirmary i Storbritannia. Han arbeidet i forskjellige stillinger i sitt hjemland, der han fra 1980 til 1983 var landets *Chief Medical Officer*.

Den 1. januar 1996 overtok han som generalguvernør. Han satt i dette embetet til årsskiftet 2012–2013. Han ble etterfulgt av Edmund Lawrence.

## Utmerkelser
Sebastian ble i 1996 storkorsridder av Sankt Mikaels og Sankt Georgs orden. Han ble dermed opphøyd i ridderstanden og fikk rett til å føre tiltaleformen *[[sir]]* foran sitt navn. Han var også offiser av Den britiske imperieordenen.

Sebastian var æresdoktor ved Dalhousie University og Mount Allison University, samt *fellow* av Royal College of Surgeons i London og *honorary fellow* av Royal College of Surgeons i Edinburgh.

## Referanser
Ginnheim/Niddapark metrostasjon

**Ginnheim/Niddapark** er en Stasjon på Frankfurts undergrunnsbane. 15. desember 2024 ble den nye S-banestasjonen Ginnheim i bydelen Ginnheim åpnet med Ginnheim/Niddapark som omstigningsstasjon, frem til da hadde den navnet *Niddapark*.

## Eksterne lenker
* 

## Referanser
Liv R. Lykkenborg

**Liv Riktor Lykkenborg** (født 18. oktober 1936) er en norsk forfatter. Lykkenborg er særlig kjent for den selvbiografiske romanen *Bur til en skadet fugl*, som skildrer en ung kvinnes angst, depresjon og fire år som pasient ved Dikemark psykiatriske sykehus i Asker, og for sine tilrettelagte skjønnlitterære bøker for unge og voksne med psykisk utviklingshemming. Hun har gjort seg bemerket hva angår tilrettelagt litteratur i Norge. I 2012 mottok hun Ordknappen for den tilrettelagte boka *Stemmen som forsvant*. I 2016 fikk hun 55pluss-prisen for sitt arbeid med å skape større rettferdighet for alle - gjennom sitt forfatterskap.

Lykkenborg er datter av Solveig Riktor som skrev boka «Mens far var på Grini». I 2016 ga hun ut boka *Motstandsbarn - med fars krigsinnsats i bagasjen* som beskriver mange av de samme hendelsene som er gjengitt i morens bok. Hun går også dypere inn på hvilke spor krigshandlingene satte i et barnesinn, i tillegg til de traumene faren hadde brakt med seg fra fangenskap og avhør.

## Produksjon
* 1974: *Dokketeater del 1, Liv og Øyvind* – dramatikk 
* 1975: *Dokketeater del 2, Liv og Øyvind* – dramatikk 
* 1982: *Bur til en skadet fugl* – roman (gjenutgitt 1995)
* 1983: *Svein rømmer* – tilrettelagt for unge og voksne med lesevansker
* 1986: *Utvikling av litteratur for psykisk utviklingshemmede* – sakprosa
* 1986: *Blir det sol* – tilrettelagt for unge og voksne med lesevansker
* 1987: *Kasteballer og ballkastere* – sakprosa bygget på intervjuer med psykisk utviklingshemmede
* 1990: *Mokoka* – barnebok tilrettelagt for unge og voksne med lesevansker (oversatt til nederlandsk, islandsk og grønlandsk)
* 1991: *Vi trenger bare litt hjelp* – for psykisk utviklingshemmede
* 1991: *Hyggelig besøk* – for psykisk utviklingshemmede
* 1992: *Pål og Ida i fritida* – for psykisk utviklingshemmede
* 1993: *Bjarne elsker katta si* – for psykisk utviklingshemmede (oversatt til svensk)
* 2002: *Stemmen som forsvant*- lettlestbok utgitt på Damm forlag, illustrert av forfatteren
* 2009: *De skal jo allikevel dø* – debattbok om norsk eldreomsorg
* 2016: *Motstandsbarn - med fars krigsinnsats i bagasjen* - selvbiografi

## Referanser
Frits Goedgedrag

**Frits Martinus de los Santos Goedgedrag** (født 1. november 1951 på Aruba) er guvernør i Curaçao. Han var den siste guvernør i De nederlandske Antiller da dette landet ble oppløst 10. oktober 2010. Han overtok da som den første guvernør i Curaçao etter at landet ble en likestilt stat i Kongeriket Nederlandene.

Goedgedrag er statstjenestemann og har arbeidet i forvaltningen for både De nederlandske Antiller og Bonaire. Fra 1992 til 1998 var han Bonaires *gezaghebber* eller administrator. Han overtok embetet som guvernør i De nederlandske Antiller 1. juli 2002. Han gjorde seg i 2003 bemerket ved å nekte valgvinneren Anthony Godett å danne regjering på bakgrunn av anklager om bedrageri og korrupsjon.  

Goedgedrag er ridder av Oranje-Nassau-ordenen.

## Referanser


## Eksterne lenker
* Who is Governor Frits Goedgedrag?, The Governor of the Netherlands Antilles
Det store bilager

**Det store bilager** (fra tysk *Beilager*)er betegnelsen på bryllupet mellom Christian IVs sønn, «den utvalgte»  prins Christian og Magdalena Sibylla, som giftet seg i København 5. oktober 1634.

Ekteskapsinngåelsen mellom prins Christian og Magdalena Sibylla hadde vært under oppseiling i lang tid. Riksrådet hadde nærmest forlangt at kongen fikk sønnen gift. Bakgrunnen var stor misnøye med levemåten hans; historier med forskjellige kvinner, stort alkoholmisbruk og gjeld. 

Etter år med kriger og tilbakeslag ønsket Christian IV å vise at Danmark stadig var en maktfaktor. Det store bilager skulle bli en politisk manifestasjon. Og det skulle komme til å koste en formue. For å finansiere bryllupet ble det skrevet ut ekstraskatter. Bryllupet ble planlagt som en overdådig fest hvor det ikke skulle spares på noe. 

De aller første forberedelsene startet et år i forveien. Da ble Københavns slott satt i stand både ute og inne; utvendig påførte man ny kalk og innvendig ble de beste værelsene pusset opp. 

## Referanser

## Litteratur
*Charles Ogier: *Det store bilager i Kjøbenhavn 1634* i *Memoirer og breve* av Clausen og Rist, Nordisk forlag 1914
## Eksterne lenker
* Det store bilager – Historisk Fællesråd
Fredis Refunjol

**Fredis Jose Refunjol** (født 19. desember 1950 på Aruba) er sosialdemokratisk politiker og guvernør i Aruba.

Refunjol er utdannet lærer. Han har arbeidet i skolen som lærer og rektor.

Refunjol har en lang politisk karriere bak seg i partiet Movimiento Electoral di Pueblo (MEP), der han var visepresident 1984–1987 og generalsekretær 1988–2004. I 1986 ble han innvalgt i *Staten*, Arubas folkevalgte forsamling. Fra 1989 til 1994 var han velferdsminister og fra 2001 til 2004 utdannings- og administrasjonsminister samt visestatsminister. 

Refunjol overtok guvernørembetet 1. mai 2004 og begynte sin andre embetsperiode 1. mai 2010. 

## Referanser
Harald Duschek

**Harald Duschek** (født 5. oktober 1956 i Thale) er en tysk tidligere skihopper som konkurrerte for DDR.

Han debuterte i den tysk-østerrikske hoppuka med 4.-plass i Oberstdorf 30. desember 1976. Han var blant de ti beste sammenlagt i alle de fire hoppukene han deltok i; han ble nummer 4 i 1978/79, nummer 5 i 1976/77, nummer 6 i 1979/80 og nummer 10 i 1977/78. Hans beste enkeltplassering var 3.-plass i Garmisch-Partenkirchen 1. januar 1977.

I verdenscupen, som startet opp i 1979/80-sesongen, var hans beste sammenlagtplassering 38.-plass den første sesongen. Hans siste internasjonale renn var verdenscuprennet i St. Moritz 21. januar 1982.

Harald Duschek var på det østtyske laget som vant lagkonkurransen i VM i Lahtis i 1978. Han ble nummer 33 i storbakken i OL i Lake Placid i 1980. I VM i skiflyging ble han nummer 5 i Vikersund i 1977 og nummer 9 i Planica i 1979.

Harald Duschek ble fire ganger østtysk mester, i normalbakke i 1977, 1978 og 1980, og i storbakke i 1979. Han vant Holmenkollrennet i 1978.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skispringen DDR – Meisterschaften
* Skiforeningen: Vinnere av Holmenkollrennene
## Eksterne lenker
*
Emily de Jongh-Elhage

**Emily Saïdy de Jongh-Elhage** (født 7. desember 1946) er en politiker fra De nederlandske Antiller. Hun representerer partiet Partido Antiá Restrukturá (PAR) og var statsminister i De nederlandske Antiller fra 2006 til landet ble oppløst 10. oktober 2010.

de Jongh-Elhage har arbeidet som lærer og eiendomsmegler. Hun er fra Curaçao, der hun har vært med i politikken siden 1995 og sittet i det valgte øyrådet. de Jongh-Elhage er med i Partido Antiá Restrukturá, et parti som har ønsket å bevare De nederlandske Antiller i omorganisert form. I 2005 ble hun valgt til partiets leder og ledet partiet til seier i valget i 2006. Hun overtok deretter posten som statsminister for De nederlandske Antiller, en post hun hadde til landet ble avviklet. Hun gikk av som partileder og parlamentsmedlem i januar 2013.

## Referanser
Hans Schmid

**Hans Schmid** (født 24. juni 1948) er en sveitsisk tidligere skihopper.

Han deltok i den tysk-østerrikske hoppuka fra 1966 til 1977, og ble nummer 4 sammenlagt i 1972/73 og 1973/74. Hans beste enkeltresultat var 2.-plass i Innsbruck 3. januar 1974.

Han var med VM i 1970 og 1974, der hans beste resultat var 8.-plass i normalbakken i Falun i 1974. Han deltok i OL i 1972 og 1976, og hadde som beste resultat 13.-plass i normalbakken i Seefeld i 1976. I VM i skiflyging ble han nummer 21 i Oberstdorf i 1973 og nummer 27 i Bad Mitterndorf (Kulm) i 1975.

Hans Schmid vant Holmenkollrennet i 1973.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skiforeningen: Vinnere av Holmenkollrennene
## Eksterne lenker
*
Vealøs Opp

**Vealøs opp** er et motbakkeløp i Skien som arrangeres av Herkules friidrett. Løpet starter på Skifjell og går på en bratt grusvei opp til vestre Vealøs, der står det et kommunikasjonstårn som er synelig over store deler av Grenland. Rammen rundt løpet har høstet mange lovord, fra bl.a. motbakkeprofilen Christian Prestegård som hadde dette å si om løypa etter målgang i 2009 «Akkurat som i de internasjonale mesterskapene i motbakkeløp så går Vealøs Opp på vei og ikke en kronglete sti, som så mange andre motbakkeløp».

I tillegg til motbakkeløpet arrangeres det samtidig trimklasse for alle, uten tidtaking.

## Løpstrasé

Løperne starter ved bommen på Skifjell 150 moh. og løper derfra på eneste grusvei østover mot vestre Vealøs 500 moh. Første del av løypa går slakt oppover i ca. 1,5&nbsp;km hvor du går inn i de virkelig tøffe motbakkene, her fra er det relativt bratt hele veien til toppen. Løypa er 4,5&nbsp;km lang.

## Vinnere

## Referanser


## Eksterne lenker
* 
* Herkules Friidrett
Revolution (album)

***Revolution*** er et musikkalbum med Kara, utgitt i 2009. Dette er bandets andre hele plate.

## Sporliste
# «Mister»
# «Wanna»
# «Magic»
# «Secretly Secretly»
# «Let It Go»
# «Take a Bow»
# «AHA»
# «Same Heart»
# «Wanna» (instrumental)
# «Magic» (instrumental)

## Eksterne lenker
*
Lupin (album)

***Lupin*** er en musikk-EP med Kara, utgitt i 2010.

## Sporliste
# «Tasty Love»
# «Lupin»
# «Umbrella»
# «Rollin'»
# «Lonely»

## Eksterne lenker
*
Topi Mattila

**Topi Juhani Mattila** (født 29. mars 1946 i Helsingfors) er en finsk tidligere skihopper.

Han deltok i den tysk-østerrikske hoppuka fra 1963 til 1969, og ble nummer 17 sammenlagt i 1965/66. Hans beste enkeltresultat var 15.-plass i Garmisch-Partenkirchen 1. januar 1966.

Han var med i VM i 1966 og 1970, der hans beste plassering var 25.-plass i normalbakken i Oslo i 1966. I OL i 1968 ble han nummer 5 i normalbakken i Autrans og nummer 49 (av 58 deltakere) i storbakken i St. Nizier.

Topi Mattila vant Holmenkollrennet i 1969.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skiforeningen: Vinnere av Holmenkollrennene
## Eksterne lenker
*
Sara Carbonero

**Sara Carbonero** (født 3. februar 1984 i Corral de Almaguer, Toledo) er en spansk sportsjournalist og TV-reporter for den spanske TV-kanalen Telecinco.

I juli 2009 ble hun kåret til «The Sexiest Reporter in the World» (*verdens mest sexy reporter*) av FHM i USA. I 2010 var hun reporter under VM i fotball i Sør-Afrika.

Hun er i et forhold til Iker Casillas, som ble kåret til verdens beste keeper i 2008. Det vakte oppsikt da han kysset Carbonero under et intervju etter at Spania vant turneringen.

## Referanser


## Eksterne lenker
* 
*
Jøngfjellet

**Jøngfjellet** er et fjell i Orkland kommune i Trøndelag. Det har flere topper, den høyeste toppen har varde og ligger på 761 meter over havet.

Den enkleste ankomsten til Jøngfjellet er fra Storås, hvor man kan kjøre til enden av en bomvei fra Agholtet. Det er også enkel ankomst til fjellet fra gården Setra i Rindal kommune. Herfra kan man om sommeren bruke bomvei et par kilometer innover, eller parkere på gårdstunet om vinteren. Fra parkeringsplassen i enden av bomveien tar det knappe to timer å gå til toppen.

## Referanser




## Eksterne lenker
* Jøngfjellet, Peakbook.org
* Jøngfjellet, Toppomania
* Rekorddeltakelse på Jøngfjellmarsjen, Meldalsavisa.no
Gras (kunstnergruppe)

**Gras** eller **Gras-gruppa** var et kunstnerkollektiv som var aktivt i Oslo på begynnelsen av 1970-tallet. Gruppa ble kjent for sine politiske bilder, ofte knytta til protester mot Vietnamkrigen eller mot EEC (EU).

Gras ble dannet ved årsskiftet 1969–1970, dels som et kunstnerisk verkstedsfellesskap, dels som et politisk fellesskap. I Oslo hadde Gras lokaler i Christian Krohgs gate. Politisk viste Gras et engasjement tuftet på en radikal, sosialistisk plattform. Flere av kunstnerne var knyttet til SUF(m-l), senere AKP(m-l).

Mye av kunsten ble spredt i form av plakater og postkort. Dette var i realiteten originalgrafikk, trykket for hånd og gjerne i flere farger. Som plakater ble verkene limt opp ute på byen, i nattens mulm og mørke. I juni 1972 førte det til at syv Gras-medlemmer ble arrestert og bøtelagt. Gras-kunstnerne lagde også plakater, bokforsider og illustrasjoner i samarbeid med andre organisasjoner, forlag og tidsskrifter; som bladet Profil, forlaget Oktober, Nationaltheatrets stykke *[[Svartkatten]]* og Norsk Forfattersentrum.

I *Gras grafikkmappe 1971* finner vi 14 trykk, et for hver av kunstnerne som var med på den tiden:
Siri Anker Aurdal, Øivind Brune, Bjørn Melbye Gulliksen, Anders Kjær, Per Kleiva, Morten Krohg, Bjørn Krogstad, Eva Lange, Victor Lind, Olav Orud, Jan Radlgruber, Asle Raaen, Egil Storeide og Willibald Storn. Andre kjente navn fra Gras er maleren og grafikeren Arne Sørensen og skulptøren Marit Wiklund.

Aktiviteten og diskusjonene i Gras fikk også betydning for utviklingen innen billedkunstfeltet i Norge. Medlemmene var engasjert i arbeidet for å skape mer slagkraftig fagorganisasjoner for kunstnerne, bedre stipend- og vederlagsordninger og sikre bredere kunstutdanning. Mange av Gras' medlemmer finner vi senere i tillitsverv i ulike kunstnerorganisasjoner.

Den opprinnelige Gras-gruppa besto til høsten 1973. Da fikk man nye verkstedslokaler i Nora fabrikkers tidligere lokaler på hjørnet av Maridalsveien og Møllerveien, og gikk over til å bli et andelslag under navnet Nora/Gras.

## Eksterne lenker
* Nettsted om Gras – grasgruppa.no
* Gras grafikkmappe 1971
* Nora Nerdrum: ''Bildene er mitt våpen En analyse av GRAS-gruppas silketrykk med fokus på ideologi (2007)'' Besøkt 3. april 2011
Lady Moscow – kassett

***Lady Moscow – kassett*** er et musikkalbum med Lady Moscow, utgitt i 2009. Utgivelsen selges på bandet sine konserter.

## Sporliste
### Side 1

# «Surprise»
# «Keep It Real»
# «The Song of Gregers Grahm»
# «Frank Newton»
# «My My Hotel»
### Side 2

# «City By the Sea»
# «Make It Do (or Do Without)»
# «Ghost»
# «Pow Pow»
# «Pow Pow» (2007)
Barrel Dance

***Barrel Dance*** er et musikkalbum med Lady Moscow, utgitt i 2008. Dette er bandets første plateutgivelse.

## Sporliste

# «Indian Giver»
# «Pow Pow»
# «The Song of Gregers Grahm»
# «Keep It Real»
# «Make It Do (or Do Without)»
# «Ghost»
# «Fiddle Girl»
# «City By the Sea»
# «King and the Clown»
# «My My Hotel»
# «Frank Newton»
# «Surprise»

## Eksterne lenker
Sony Pictures Animation

**Sony Pictures Animation** er et firma som driver med datagrafikk og håndtegnet animasjon. Selskapet ble stiftet i mai 2002 av Sony Pictures Entertainment. Sony Pictures Animation er skaperne bak filmer som *[[Boog & Elliot – Gutta på Skauen]]*, *[[Surf's Up]]* og *[[Det regner kjøttboller]]*.

## Filmer
* *[[Boog & Elliot - Gutta på Skauen]]* (2006)
* *[[Surf's Up]]* (2007)
* *[[Det regner kjøttboller]]* (2009)
* *[[Smurfene (film)|Smurfene]]* (2011)
* *[[Arthurs Julegaverace]]* (2011)
* *[[Piratene!]]* (2012)
* *[[Hotel Transylvania]]* (2012)
* *[[Smurfene 2]]* (2013)
* *[[Det regner kjøttboller 2]]* (2013)
* *[[Hotel Transylvania 2]]* (2015)
* *[[Grøsserne (film)|Grøsserne]]* (2015)
* ** (2017)
* *[[Emojifilmen]]* (2017)
* *[[Stjernen]]* (2017)
* *[[Petter Kanin (film)|Petter Kanin]]* (2018)
* *[[Hotel Transylvania 3]]* (2018)
* *[[Spider-Man: Into the Spider-Verse]]* (2018)

## Eksterne lenker
*
Garfield Darien

**Garfield Darien** (født 22. desember 1987 i Lyon i Frankrike) er en fransk friidrettsutøver, som spesialiserer seg på 110 meter hekk.

Darien debuterte internasjonalt som junior, da han kom på syvendeplass under Junior-VM 2004, og ble junioreuropamester da han vant gull under Junior-EM i friidrett 2005. Han fikk personlig rekord på 13,73 det året, men deltok kun i enkelte stevner de neste par årene. Da han konkurrerte igjen i 2008 forbedret han sin personlige rekord til 13,50.

I 2009 deltok han i sine første større turneringer som senior. Da han deltok i EM i friidrett innendørs 2009 kom han på sjetteplass på 60 meter hekk. Han begynte å markere seg på den internasjonale arenaen, og kom bl.a. på tredjeplass i Golden League-stevnet Meeting Areva i Paris, før han forbedret persen sin til 13,36 og kom på fjerdeplass ved Herculis-stevnet i World Athletics Tour 2009. Senere deltok han i VM i friidrett 2009, men ble slått ut i semifinalen. Han deltok også i VM i friidrett innendørs 2010 i Doha, men greide ikke å gå videre fra kvalifiseringsrunden der.

Selv om han var outsider vant han sølv under EM i friidrett 2010 i Barcelona. Her forbedret han igjen sin personlige rekord, til 13,34.

## Referanser


## Eksterne lenker
*
Nicola Vizzoni

**Nicola Vizzoni** (født 4. november 1973 i Pietrasanta i Italia) er en italiensk friidrettsutøver, som spesialiserer seg i sleggekast. Han fikk sølv under Sommer-OL 2000, og ti år senere, under EM i friidrett 2010. Hans personlige rekord er 80,50 meter, satt i 2001 i Formia.

Som junior markerte han seg under Junior-VM i friidrett 1992, der han kom på femteplass. Som senior deltok han ved VM 1997 og EM 1998, uten å være i nærheten av pallen. Bedre gikk det i VM 1999 på hjemmebane i Spania, da han kom på syvendeplass.

2000 og 2001 ble to gode sesonger for Vizzoni. Han fikk sølv under OL 2000 i Australia, og fulgte opp med fjerdeplass under VM i friidrett 2001, hårfint unna bronsemedalje. Han fikk gull både ved Universiaden i Kina og Middelhavslekene i Tunisia i 2001.

I 2009 vant han igjen Middelhavslekene, og i 2010 vant han European Cup Winter Throwing i Frankrike. Senere på året vant han også sølv i EM i friidrett 2010, bak slovakiske Libor Charfreitag.

## Referanser


## Eksterne lenker
* 
*
Vindølbu

**Vindølbu** er en turisthytte i Vindøldalen i Trollheimen. Turisthytta tilhører Den norske turistforening og ligger nordvest i Trollheimen som et av bindeleddene mellom Fjordruta, rutenettet av turisthytter på Nordmøre, og Trollheimshytta midt i Trollheimen. 

## Fasiliteter
Hytta er selvbetjent, ulåst og kan brukes hele året. Hytta på 73 kvm har plass til 17 personer: 9 på 3 soverom, 2 på stua og 6 på hemser.

## Historikk
Hytta er ikke oppgitt på annet enn nye kart. Hytta ble bygget på dugnad i 2006. Den er delvis finanisert av finansmannen Olav Thon, som har vært engasjert i Fjordruta i Møre og Romsdal. 
 
## Adkomst
Vest for Røv (RV 65 ca 9 km øst for Skei i Surnadal) er det skiltet til Vindøldalen. Her er det bomvei ca 11 km til Pebua. Videre er det ca. 2,5 km langs vei til Langøysetra (fin sykkelvei) og deretter er det skiltet til sti til Vindølbu. Herfra er det rundt en halvtimes gange til hytta som ligger øverst i lia.

## Turmuligheter
I sørvest ligg Fruhøtta (1435 m) og Blånebba (1421 m), og rett over dalen Langøyfjellet (921 m) og Kufjellet (1005 m).

Fra Vindølbu er det merket rute til Hermannhytta/Setersetra over Bollen.

Sørover er det merket rute forbi Breiskarsetrene og innover Breiskaret til TT´s rute Gråsjøen – Trollheimshytta. Derfra går stien over Bosvasshøgda til Trollheimshytta. Ruta nordover er forbindelsesrute fra Trollheimen til søndre delen av Fjordruta.

## Referanser

 
## Eksterne lenker
* Vindølbu, Ut.no
* Vindølbu – Trollheimshytta, Ut.no
* Vindølbu KNT
Voluspå, og andre norrøne helligtekster

***Voluspå, og andre norrøne helligtekster*** er en bok i Bokklubbens serie Verdens Hellige Skrifter, utgitt i 2003. Boken er redigert av Gro Steinsland og inneholder norske og norrøne (dvs norsk/islandske) tekster som kaster lys over tro, tanker og kultus innen norrøn mytologi og norrøn religion, det vil si i Norge i før-kristen tid.

## Innhold
* Tunesteinen
* Den eldre Edda
** **Gudedikt**: Voluspå; Håvamål; Grimnesmål; Skirnesmål; Loketretten; Trymskvadet; Balders drømmer; Rigstula
** **Heltedikt**: Volundkvadet; Sigerdrivamål og flere dikt fra kretsen om Sigurd Fåvnesbane
* Skaldediktning
** Sønnetapet av Egil Skallagrimson fra Egils saga
** Hákonarmál av Øyvind Skaldespiller
** Leilighetsvise av Hallfred Vandrædaskald
* Snorre-Edda
** Prolog; Gylfaginning; Skaldskaparmål
* Sagalitteraturen
** Heimskringla
*** «Blot på Lade og Mære» fra Håkon den godes saga
*** «Olav Haraldsson møter Dale-Gudbrand» fra Olav den helliges saga
** fra Eirik Raudes saga: «Torbjørg Lislevolves spådom» og «Leiv Eiriksson finner Vinland»
** Volsetåtten
* Kulisteinen

## Bibliografi
* *Voluspå, og andre norrøne helligtekster*. Utvalg og innledende essay ved Gro Steinsland. Bokklubben, 2003. LXXI, 371 s. (Verdens Hellige Skrifter; 17) ISBN 82-525-4113-5
Christian Reif

**Christian Reif** (født 24. oktober 1984 i Speyer) er en tysk lengdehopper. Han representerer klubben ABC Ludwigshafen.

Han kom på niendeplass under VM i friidrett 2007, etter at han tidligere på året kom på åttendeplass under EM i friidrett innendørs 2007. 

Ved EM i friidrett 2010 i Barcelona vant han gull, med ny personlig rekord på 8,47 meter. 

## Eksterne lenker
* 
* Sportschau – Christian Reif im Porträt
Den Kongelige Militaire Højskole (Danmark)

**Den Kongelige Militaire Højskole** ble grunnlagt av Frederik VI 3. mai 1830. I november samme år ble de første studentene tatt opp. 

Ved opprettelsen av Den Kongelige Militaire Højskole fikk Danmark sin første militærvitenskapelige offisersutdannelse. Høyskolen var en forløper for dagens Forsvarsakademiet.

De første årene holdt skolen til i Gjethuset i København, på stedet hvor Det Kongelige Teater ligger i dag.
 
## Eksterne lenker
* Forsvaret.dk
Sigerdrivamål

**Sigerdrivamål** (norrønt: *Sigrdrífumál*) eller **Brynhildarljóð** er et heltedikt fra Den eldre Edda; det er det første av diktene i syklusen om Sigurd Fåvnesbane.

Diktet, som er skrevet i fornyrdislag, skildrer et møte mellom Sigurd og valkyrien Sigerdriva. Sigurd rir gjennom en ild-ring for å befri et menneske som ligger bundet der inne. Kvinnen er Sigerdriva, som er slått med søvnmagi av Odin. Som takk for Sigurds hjelp innvier hun ham i runekunstens magi. 

Møtet mellom de to er også skildret i Volsungesagaen. 

## Referanser
Wilhelm Leichum

**Wilhelm Leichum** (født 12. mai 1911 i Neu-Isenburg i storhertugdømmet Hessen i Det tyske rike, død 19. juli 1941 nær Gorkij i Sovjetunionen) var en tysk friidrettsutøver. Han konkurrerte særlig i lengdehopp og 100 meter sprint, og representerte klubben *MTV Wünsdorf* i Zossen. 

Han konkurrerte for Tyskland i OL i Berlin i 1936, på 4 x 100 meter stafett, der han vant bronse sammen med lagkameratene Erich Borchmeyer, Erwin Gillmeister og Gerd Hornberger. Han ble også nummer 4 i lengde. Han ble europamester i lengde både i 1934 og 1938.

Leichum ble drept i nærheten av Gorki i kampene på Østfronten under andre verdenskrig.

## Eksterne lenker
*
Oberursel stasjon

**Oberursel stasjon** er en stasjon på Homburgbanen, den blir også betjent av Frankfurts undergrunnsbane. 

Frem til 1984 hadde stasjonen et forbindelsesspor mellom jernbanen og bybanen. Sporet ble brukt til godstrafikk på bybanen, de viktigste kundene var Heddernheimer Kupferverke og Motorenfabrik Oberursel, sistnevnte er i dag del av Rolls-Royce plc. Bybanen har et vendeanlegg ved stasjonen.

## Eksterne lenker
*
Kamla Persad-Bissessar

**Kamla Persad-Bissessar** (født 1952) er fra 1. mai 2025 statsminister i Trinidad og Tobago i Karibia. Hun var også statsminister fra 2010 til 2015. Hun var den gang landets første kvinnelige statsminister.

Persad-Bissessar er den politiske lederen for partiet United National Congress, og hun er leder for People's Partnership som er en koalisjon av fem partier, som ble dannet før valget den 24. mai 2010. Hun var den første kvinnen som ble utnevnt til justisminister, fungerende statsminister, og leder for opposisjonen i Trinidad og Tobago. Hun ble politisk leder for opposisjonen United National Congress i 2010. 

Persad-Bissessar ble uteksaminert fra Iere High School og gikk videre med sine studier ved universitetet i Karibia, Norwood Technical College i England og senere til Hugh Wooding Law School. I 2006 ble hun tildelt en Executive Master in Business Administration (EMBA) fra Arthur Lok Jack Graduate School of Business i Trinidad. 

Etter å ha avsluttet sine studier begynte Persad-Bissessar på læreryrket. Hun underviste ved St. Andrew High School i Kingston i Jamaica og på Mona Campus i Jamaica. Senere underviste hun ved St. Augustine campus ved University of the West Indies i Trinidad. På Jamaica College of Insurance var hun også ansatt som foreleser. Etter å ha jobbet som lærer i seks år begynte Persad-Bissessar som advokat. 

Persad-Bissessar har fungert som medlem av parlamentet for valgkretsen Siparia siden 1995. Hun satt også som fungerende justisminister en stund i 1995. Da partiet United National Congress dannet regjering den 22. desember 2000, hun ble tatt i ed som minister for utdanning.

## Referanser
Museene i Sør-Trøndelag

**Museene i Sør-Trøndelag AS** (**MiST**) er det felles driftsselskapet til de konsoliderte museene i den sørlige delen av Trøndelag. MiST ble etablert 16. desember 2008. 

Museene som inngår i virksomheten er:
* Museet Kystens Arv, Stadsbygd
* Kystmuseet i Sør-Trøndelag, Fillan
* Orkla Industrimuseum, Løkken verk
* Rockheim, Trondheim
* Trondheim Kunstmuseum
* Trøndelag Folkemuseum Sverresborg, Trondheim
* Ringve, Trondheim
* Rørosmuseet, Røros
* Nordenfjeldske Kunstindustrimuseum, Trondheim

## Museumsforlaget
Museumsforlaget er et norsk nisjeforlag som utgir bøker om kulturarv. Forlaget satser på historie, arkeologi og andre fag som forteller om fortid og nåtid for framtida. Museumsforlaget er eid av Museene i Sør-Trøndelag (MiST) og har kontor i Trondheim. Forlaget ble startet opp i 2013.

## Se også
* Museet Midt er regionmuseum for Namdalen
* Stiklestad Nasjonale Kultursenter er regionmuseum for Innherred og Stjørdalen
## Eksterne lenker
* 
* DigitaltMuseum/
* Museumsforlaget